SA se Sale Sharks staan steeds | Maroela Media
SA se Sale Sharks staan steeds
Faf de Klerk. Argieffoto.
Vir die tweede agtereenvolgende week het die agt Suid-Afrikaanse spelers in die Sale Sharks se beginspan besluit om nie die knie ter ondersteuning van die Black Lives Matter-beweging te buig nie.
Die span se Rob du Preez (losskakel), Faf de Klerk (skrumskakel), Dan du Preez (agtsteman), Jono Ross (kaptein en flank), Lood de Jager (slot), Jean-Luc du Preez (slot), Akker van der Merwe (haker) en Coenie Oosthuizen (stut) het nie verlede week die knie voor hul wedstryd teen Harlequins gebuig nie.
Hulle het ook gisteraand teen die Exeter Chiefs staande gebly. Net soos verlede week het hulle ook weer die wit T-hemde met die "Rugby against Racism"-slagspreuk daarop gedra.
Die Engelse senter, Manu Tuilagi, het egter hierdie keer die knie gebuig.
Ross het 'n week of wat gelede gesê dat nie een van die spelers in sy span – of dan in die hele kompetisie – rassisties is nie.
"Ons sal Vrydagaand [gedurende die wedstryd teen Harlequins] as span op 'n verenigde front wys dat ons teen rassisme gekant is," het hy toe gesê.
Nathi Mthethwa, Suid-Afrika se minister van sport, kuns en kultuur, was egter ontevrede met wat hy in Engeland gesien het en hy het 'n verduideliking van SA Rugby geëis.
Steve Diamond, Sale Sharks se direkteur van rugby, het weer eens sy spelers verdedig wat besluit het om nie die knie ter ondersteuning van die Black Lives Matter-beweging te buig nie.
Toe hy meer onlangs oor die kwessie gepols is, het hy gesê dat politici uit sport moet bly.
"Sport het reeds reg oor die wêreld sy toewyding aan die Black Lives Matter-beweging gewys, hetsy deur 'n T-hemp te dra of om die knie te buig.
Renaldo Bothma, wat vir Harlequins gespeel het, het op Twitter gesê dat die Suid-Afrikaners nie rassiste is nie.
"I don't think politicians should get involved, they normally make a mess when they do."@SaleSharksRugby boss Steve Diamond gives his view on comments made by South Africa's minister for sport.#RugbyRestart pic.twitter.com/3riuwrpV52
Wat gedurende Pro 14-wedstryde kan gebeur
Renaldo Bothma, jy is reg. Ons is nie, die SA Regering is wel. Vandaar die nuwe normaal met die ekonomie. Mense wat die land opgebou het word geteiken en vernietig. Dieselfde mense het in uiters moeilike omstandighede hul werknemers aan die lewe probeer hou gedurende die Inperktyd. Sien, vir ons is dit ALL LIVES MATTER. Dit is so jammer dat alles so moet uitwerk. Ek is jammer vir ons goeie spelers in SA Sport. Julle moet egter verstaan dat mens se geduld net so vêr beproef kan word. Sterkte vir julle vorentoe.
ek glo in die Bybel, is 'n wedergebore, kruisdraende Christen, 'n volgeling van Abba Vader, sy seun Jesus Christus, die Heilige Gees en buig my knie net voor Jesus my verlosser en geen ander afgod nie en
daarom is ek vreesloos!
Hierdie ou missniter moet met sy karretjies gaan speel.
Hoekom staan steeds dit is hulle reg om te staan en nie knie te buig nie die opskrif maak my sommer warm onder die kraag so asof julle wil he hulle moet kniel